
Ковыленка ауылының негізгі орта мектебі



Тәрбие сағатының тақырыбы: «Тіршілік негізі -салауатты болашақ»
Тәрбие сағатының мақсаты:
-Оқушыларды салауатты өмір сүруге, жас ұрпақты зиянды заттардан аулақ болуға үйрету.
-Өмірінің ең маңызды тірегі екенін, түсіндіре отырып дамыту.
-Қазақстанның жарқын болашағы ұшін салауатты өмір салтын қалыптастыруға тәрбиелеу.
Түрі: ашық тәрбие сағаты
Әдісі: ойын, жұмбақ шешу, мақал-мәтел айту, сұрақ-жауап, слайд арқылы.

Кіріспе бөлімі:    Сәлеметсіздер құрметті оқушылар! Салауатты өмір сүру салтына байланысты  «Тіршілік көзі-салауатты болашақ» атты тәрбие сағатымызды бастаймыз.
      Өмір адамға табиғатпен берілген ең қымбат дүние. Адамның мәнді де мағыналы ұзақ өмір сүруінің негізі – оның денсаулығы. Қазіргі таңда бүкіл әлемді толғандырып отырған мәселелердің бірі – адамның денсаулығы. Денсаулық – адамның ең қасиетті де құнды, жоғалтуға болмайтын, жоғалса қайта орнына келуі қиын асыл қазынасы. Сондықтан ел Президентінің "Қазақстан — 2050” бағдарламасындағы ұзақ мерзімді басымдықтың бірі – "Қазақстан азаматтарының денсаулығы, білімі мен әл ауқаты” тармағында,"…азаматтарымыздың өз өмірінің аяғына дейін сау болуы және оларды қоршаған табиғи ортаның таза болуы үшін” азаматтарымызды салауатты өмір салтына әзірлеу қажеттігін басым көрсетеді.Бүгінгі таңда өз тәуелсіздігін алған егеменді елімізде осы бағытта Қазақстан мектептеріне жан — жақты дамыған, денсаулығы мықты, салауатты өмір салтын жандарына серік еткен, алдарына мақсат қоя білетін дара тұлғаларды тәрбиелеу — басты талап. Осыған орай тәрбие сағатымыздың маңызы зор деп ойлаймын.

Тәрбие сағатының барысы:

1.Ұйымдастыру кезеңі:

-Оқушылардың дайындығын қадағалау,

-назарын аудару.

Күндей жарқырап, Айдай арайлап, Жұлдыздай жарқырап,
Судай мөлдір таза көңілмен
Армысың, асыл күн! Армысың, асыл жыр! Армысың көк аспан! Армысың жан досым!
Жылуыма жылу қос  Міне, менің қолым.

-Енді, балалар біз де денсаулығымызды сақтау жолдарын қаншалықты білетінімізді екі топ боп сайысып, ортаға саламыз.

 1-топ: Шымыр             2-топ: Денсаулық

1.   Таныстыру.  Әр топ өздерін таныстырып өтеді.

2.   «Бірінші байлық –денсаулық » сұрақ жауап кезеңі.

1.Денсаулық дегенді қалай түсінесіңдер?

2.Денсаулықты сақтау үшін қандай ережелерді орындау керек?

3.Адам денсаулығын улайтын, зиянды заттарды атаңдар?

4. Денсаулыққа  не зиян?

5. Сезім мүшелеріне не жатады?

6.  Денсаулықтың достарына, қастарына нелерді жатқызамыз?7.Біз не үшін тамақтанамыз?

8.Өздерін қандай спорт түрлерін жақсы көресіндер

9. Зиянды заттардың адам денсаулығына қандай залалы барын білесіңдер?

10. Қазақстанның туын көкке көтеріп, намысымызды асқақтатып жүрген қандай спортшыларды білесіңде

Жігерің бар, талабың бар қайратың,

Мақсат тұтсаң қанатың бар талмайтын.Өз-өзіңді ұстай білсең тартынып,

Өмірің бар әлі алда солмайтын-дей отырып, мақал-мәтелдердің мағынасын ашып түсіндіру.

1-топқа: Дене қимылы-дәрісіз ем, Шыныға жүріп дертті жең.

2-топқа: Таза болса- табиғат,  Аман болар –адамзат.

4.   Ситуациялық жағдайлардан шығу.

1-топқа:1-   жағдаят:

Арман мен Жандос кеше сабақтан кейін « Денсаулық» жайлы ой бөлісті. Арман анасынан естіген әңгімесі бойынша « Денсаулықты сатып алуға болады» деді Ал Жандос бұл ойға келіспеді. Ол« Денсаулықты ақшаға сатып ала алмаймыз» деді.

-Сендер не деп айтқан болар едіңдер?

2-топқа:2-жағдаят:

Самат енді өз денсаулығын бақылауға алып, күтім жасау керектігін ойланды. Бірақ, ол неден бастарын білмей қойды. Ойлана келіп, өзінің күн кестесін құрудан бастауды жөн көрді. Уақытты дұрыс және пайдалы өткізудің де денсаулыққа қатысы бар деп шешті.

— Саматтың ойы дұрыс па? Сендер Саматтың орнында болсаңдар күн кестесін қалай құрар едіңдер?

5.   Білігіңе сенбе, біліміңе сен! Жұмбақ шешу

1.Оң жағымда бес сарбаз, Сол жағымда бес сарбаз.  ( он саусақ)

2.Асқар тауда қара орман (шаш)   

3.Көреді бәрін өзгенің, Көре алмайды өздерін?(көз)

4.Екі шырақтың ортасында бір өзім?(мұрын)

5.Күмбір-күмбір қарағым,Қартайғанша жарадың?құлақ 

6.Денесі жұмсақ сүйрік?(тіл)7.Бунақты көсеу, тармағы бесеу?(қол мен саусақ)

Осымен балалар тәрбие сағатымызды өз сөзімізбен қортындыласақ.

 
 


 
 



